ନୂଆଦିଲ୍ଲୀଃ ବିବାଦୀୟ କୃଷି ବିଲକୁ (Agriculture Law) ନେଇ ଦିଲ୍ଲୀର (Delhi) ବିଭିନ୍ନ ସୀମାରେ ଜାରି ରହିଥିବା କୃଷକ ଆନ୍ଦୋଳନ (Farmer Protest) ଆଜି ୫୧ ଦିନରେ ପହଞ୍ଚିଛି । କୃଷି ଆଇନକୁ (Agriculture Law) ପ୍ରତ୍ୟାହାର ଦାବିରେ କୃଷକମାନେ (Farmer) ଅଟଳ ରହିଛନ୍ତି । ଆଜି କୃଷକ ଏବଂ ସରକାରଙ୍କ ମଧ୍ୟରେ ଦଶମ ରାଉଣ୍ଡ ବୈଠକ ଆରମ୍ଭ ହେବାକୁ ଯାଉଛି । ଏହି ବୈଠକ ଦିଲ୍ଲୀର ବିଜ୍ଞାନ ଭବନରେ ଅନୁଷ୍ଠିତ ହେବ। ଜାନୁଆରୀ ୨୬ରେ କୃଷକମାନେ ଟ୍ରାକ୍ଟର ରାଲି କରିବାକୁ ଧମକ ମଧ୍ୟ ଦେଇଛନ୍ତି।
ଏସବୁ ମଧ୍ୟରେ ଆଜି କଂଗ୍ରେସ (Congress) କୃଷକମାନଙ୍କ ପାଇଁ ଦେଶବ୍ୟାପୀ ସମର୍ଥନ (Nationwide Protest) ପ୍ରଦର୍ଶନ କରିବାକୁ ଯାଉଛି। କୃଷକଙ୍କ ସମର୍ଥନରେ ପ୍ରତ୍ୟେକ ପ୍ରାଦେଶିକ ମୁଖ୍ୟାଳୟରେ କଂଗ୍ରେସ 'କୃଷକ ଅଧିକାର ଦିବସ' (Farmers' Rights Day) ଆକାରରେ ଏକ ଜନଆନ୍ଦୋଳନ ଆୟୋଜନ କରିବ। ତିନୋଟି କୃଷି ସଂସ୍କାର ଆଇନ ବିରୁଦ୍ଧରେ ଚାଲିଥିବା କୃଷକ ଆନ୍ଦୋଳନ ସହ ଏକତା ପ୍ରଦର୍ଶନ କରିବାକୁ କଂଗ୍ରେସ (Congress) ଏହି ପ୍ରଦର୍ଶନ (Protest) କରିବାକୁ ଯାଉଛି।
ଆଜି ସାରା ଦେଶରେ ରାଜଭବନକୁ (Governor House) ଅବରୋଧ କରିବାକୁ କଂଗ୍ରେସ ଘୋଷଣା କରିଛି। ରାହୁଲ ଗାନ୍ଧୀ (Rahul Gandhi) ନିଜେ ଦିଲ୍ଲୀର ଉପଜିଲ୍ଲାପାଳକୁ (Lieutenant Governor House) ଘେରାଉ କରିବାର ନେତୃତ୍ୱ ନେବେ। କଂଗ୍ରେସ କର୍ମୀଙ୍କୁ (Congress) ଚାନ୍ଦଗୀ ରାମ ଆଖଡ଼ାରେ ଏକତ୍ରିତ ହେବାକୁ କୁହାଯାଇଛି । ଚାନ୍ଦଗୀ ରାମ ଆଖଡ଼ା ଠାରୁ ଏଲଜି ହାଉସ ପର୍ଯ୍ୟନ୍ତ ଏକ ପଦଯାତ୍ରାର ଆୟୋଜନ କରାଯିବା ନେଇ ରାହୁଲ ଗାନ୍ଧି (Rahul Gandhi) କହିଛନ୍ତି । କଂଗ୍ରେସ ପଦଯାତ୍ରା ସମ୍ପର୍କରେ ପ୍ରଶାସନକୁ ସତର୍କ କରାଯାଇଛି। କଂଗ୍ରେସ ପୁଣି ଥରେ କେନ୍ଦ୍ର ସରକାରଙ୍କୁ ଏହି ଆଇନଗୁଡିକ ରଦ୍ଦ କରିବାକୁ ଦାବି କରିଛି।
ରାଜସ୍ଥାନରେ କଂଗ୍ରେସ (Congress) କର୍ମୀମାନେ ସକାଳ ୧୧ ଟାରୁ ରାତି ୨ଟା ପର୍ଯ୍ୟନ୍ତ ରାଜଭବନ ଘେରାଉ କରିବେ। ଏହି କାର୍ଯ୍ୟକ୍ରମରେ ଅଲ ଇଣ୍ଡିଆ କଂଗ୍ରେସ କମିଟିର (All India Congress Committee) ସାଧାରଣ ସମ୍ପାଦକ ତଥା ରାଜସ୍ଥାନର ଦାୟିତ୍ୱରେ ଥିବା ଅଜୟ ମାକେନ୍ (Ajaya Maken), ରାଜସ୍ଥାନ (Rajsthan) ପ୍ରଦେଶ କଂଗ୍ରେସ କମିଟି ସଭାପତି ଗୋବିନ୍ଦ ସିଂ ଦୋଟାସରା (Gobind Singh Dotasara) ଏବଂ ମୁଖ୍ୟମନ୍ତ୍ରୀ ଅଶୋକ ଗେହଲୋଟ୍ (Ashok Gehlot) ମଧ୍ୟ ସାମିଲ ହେବେ। କଂଗ୍ରେସ (Congress) ଆଜି କୃଷକ ଅଧିକାର ଦିବସ (Farmers Rights Day) ପାଳନ କରୁଛି ଏବଂ ସମସ୍ତ ରାଜ୍ୟ ୟୁନିଟ୍ ଗୁଡିକ ରାଜ୍ୟରେ ଅବସ୍ଥିତ ରାଜ୍ୟ ଭବନକୁ ଘେରି ରହିବାକୁ କୁହାଯାଇଛି। ଦଳର ଜଣେ ସଦସ୍ୟ କହିଛନ୍ତି, 'ରାଜ ଭବନ ଏବଂ ୟୁନିଅନ ଟେରିଟୋରୀରେ ଲେଫ୍ଟନାଣ୍ଟ ଗଭର୍ଣ୍ଣରଙ୍କ ଘର ଘେରାଉ କରିବାକୁ ଦଳ ରାଜ୍ୟ ୟୁନିଟକୁ ନିର୍ଦ୍ଦେଶ ଦେଇଛି। ଦିଲ୍ଲୀ ପ୍ରଦେଶ କଂଗ୍ରେସ କମିଟି ଦ୍ୱାରା ଆୟୋଜିତ ଏହି ପ୍ରଦର୍ଶନୀରେ ପୂର୍ବତନ ବରିଷ୍ଠ ନେତା ରାହୁଲ ଗାନ୍ଧୀ ଯୋଗଦେବେ।
ସୋମବାର କୃଷକଙ୍କ ଟ୍ରାକ୍ଟର ରାଲି ସମ୍ପର୍କରେ ସୁପ୍ରିମକୋର୍ଟରେ ଶୁଣାଣି ଚାଲିଥିବାବେଳେ ଭୁପିନ୍ଦର ସିଂ ମନ୍ କୃଷି ଆଇନ ଉପରେ ସୁପ୍ରିମକୋର୍ଟ କମିଟିରୁ ଅଲଗା ହୋଇଛନ୍ତି। ସେ କହିଛନ୍ତି ଯେ କୃଷକମାନେ ସ୍ୱାର୍ଥରେ ଆପୋଷ ବୁଝାମଣା କରିପାରିବେ ନାହିଁ। ଆମେ ଆପଣଙ୍କୁ କହିବୁ ଯେ ନୂତନ କୃଷି ଆଇନ ବିଷୟରେ ଆଲୋଚନା କରିବା ପାଇଁ ସୁପ୍ରିମକୋର୍ଟଙ୍କ ଦ୍ୱାରା କମିଟି ଗଠନ କରାଯାଇଥିଲା ଯେଉଁଥିରେ ଚାରିଜଣ ସଦସ୍ୟ ଥିଲେ। ଏହି କମିଟି ବର୍ତ୍ତମାନ ଆନ୍ତର୍ଜାତୀୟ ଖାଦ୍ୟ ନୀତି ଅନୁସନ୍ଧାନର କୃଷି ଅର୍ଥନୀତିଜ୍ଞ ଡକ୍ଟର ପ୍ରମୋଦ କୁମାର ଯୋଶୀ, ଅଶୋକ ଗୁଲାଟି ଏବଂ ଅନିଲ ଘନୱାଟଙ୍କୁ ନେଇ ଗଠିତ।
